La delegació de Turisme ha promocionat la ciutat en el certamen internacional Expovacaciones a Bilbao
13 de maig 2019

![](/media/pkdhn5aj/68_c_expovacaciones.jpg) 

  

La delegació de Turisme de Sagunt va visitar Bilbao per a promocionar el producte turístic de la ciutat en el certamen Expovacaciones. Este certamen internacional de turisme, que va tindre lloc este cap de setmana al qual van acudir 228 participants en representació de les comunitats autònomes a més dels 11 països estrangers, va ser l'aparador de la ciutat amb totes les novetats del sector, en el qual es troben les últimes propostes en rutes i destinacions, i les més innovadores alternatives d'oci i temps lliure. L'objectiu és presentar les diferents proposts experiencials en les quals treballa la delegació i que consoliden la Destinació Sagunt.

  

La regidora de Turisme, Natalia Antonino, ha explicat que este cap de setmana, Sagunt ha estat representat en la fira de Expovacaciones que s'ha celebrat a Bilbao i que ha comptat amb 228 participants, que han representat a les comunitats autònomes de l'Estat i a 11 països estrangers: “**Una fira en la qual hem anat amb productes concrets pels llaços que ens unixen el el País Basc amb el nostre producte industrial ja que estem adherits també dins d'eixa ruta ERIH, però a més d'este contingut industrial hem anat amb productes d'experiències tant en patrimoni, cultura, aiguamolls, platges, en definitiva, tots eixos productes que tenim dins del municipi i tots eixos _packs_ que oferixen les nostres empreses dinamitzadores turístiques del municipi per a intentar recaptar la major quantitat de visitants possibles de la zona del nord**”.

  

La regidora ha indicat que “**es comença a notar eixe increment cada vegada major dels turistes del nord i entenem que des de la delegació s'ha de continuar treballant en l'especialització de les fires i anar a buscar eixe turista en concret amb la demanda que sol·licita i per tant és una fira important per a nosaltres ja que reporta dins del municipi una quantitat important de turistes**.”

  

A més ha destacat l'afluència de gent important durant tot el cap de setmana i les demandes més importants que s'han preguntat dins de l'estand “**han sigut sobretot les platges, el patrimoni i la cultura. Es coneixia la destinació però tampoc arribaven a vindre ací a la localitat a passar l'estiu o les seues vacances en concret i la gent s'ha interessat i sorprés dels diferents recursos que tenim durant tot l'any, i molta gent ha decidit vindre a passar les vacances ací**”.

  

Sagunt continuant amb la labor de promoció i comercialització del producte turístic, no podia faltar en este certamen, per la seua rellevància en l'àmbit nacional i internacional i perquè històricament ens unixen llaços molt importants amb el País Basc. A més, Sagunt està dins de la Ruta de Patrimoni Industrial Europeu (ERIH), fet que permet promocionar i posar en valor amb més repercussió el patrimoni industrial de la ciutat.

  

Entre l'oferta turística que va presentar destaca el Dia Internacional dels Museus, una setmana plena de conferències i activitats relacionades amb el patrimoni industrial a càrrec de la Fundació de la Comunitat Valenciana de Patrimoni Industrial i Memòria Obrera del Port de Sagunt. També es va donar difusió a la cinquena edició del Festival Internacional de Percussió “Percumon”, una gran experiència musical que tindrà lloc del 7 al 9 de juny i comptarà amb desfilades de batucadas, tallers i concerts. A més es va promocionar la Ruta del Sant Grial, una ruta molt especial que prové d'Aragó i que arriba fins a la ciutat de València, en la catedral de la qual es conserva el Sant Calze del sant sopa, i que consistix en una visita teatralitzada amb reis, pelegrins i clergues que mostra el Sagunt més desconegut.

*   [](http://www.facebook.com/sharer.php?u=https://aytosagunto.es/va/actualitat/la-delegacio-de-turisme-ha-promocionat-la-ciutat-en-el-certamen-internacional-expovacaciones-a-bilbao/ "Facebook")
*   [](http://twitter.com/share?url=https://aytosagunto.es/va/actualitat/la-delegacio-de-turisme-ha-promocionat-la-ciutat-en-el-certamen-internacional-expovacaciones-a-bilbao/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-delegacio-de-turisme-ha-promocionat-la-ciutat-en-el-certamen-internacional-expovacaciones-a-bilbao/ "Linked In")
*   [](mailto:?body=https://aytosagunto.es/va/actualitat/la-delegacio-de-turisme-ha-promocionat-la-ciutat-en-el-certamen-internacional-expovacaciones-a-bilbao/)